**Stredná odborná škola obchodu a služieb, Ul. P. Jilemnického 24, Trenčín**

tel: 032/6509711 http://[www.sosostn.sk](http://www.sosostn.sk) e-mail. info@sosostn.sk

**V školskom roku 2024/2025 otvárame:**

**Študijný odbor: 5-ročný** – *absolvent/-ka sa môže zamestnať alebo pokračovať v štúdiu na vysokej škole*

**6323 K hotelová akadémia** Absolvent/-ka ovláda praktické zručnosti potrebné pre výkon činností v oblasti hotelierstva, spoločného stravovania a cestovného ruchu, ovláda prácu pri príprave jedál a nápojov, v obsluhe, riadiť hospodársku činnosť prevádzky, ovláda 2 cudzie jazyky. Získa maturitné vysvedčenie a výučný list.

**Študijné odbory: 4-ročné** – *absolvent/-ka sa môže zamestnať alebo pokračovať v štúdiu na vysokej škole*

**3965 M bezpečnosť a ochrana zdravia pri práci (BOZP)** Absolvent/-ka ovláda právne a legislatívne normy súvisiace s BOZP, zhotovenie potrebnej dokumentácie BOZP pre konkrétnu prevádzku, cudzí jazyk. Vie zhodnotiť riziká na pracovisku a pozná postup spracovania podkladov pre ich odhaľovanie a elimináciu. Vykonáva školenia a cvičenia v oblasti požiarnej a civilnej ochrany. Získa maturitné vysvedčenie, kvalifikáciu môže uplatniť na úradoch inšpektorátu práce, v podnikových útvaroch BOZP.

**6327 M ekonomické a administratívne služby v podnikaní** Absolvent/-ka získa vedomosti o podnikateľskej činnosti, ovláda techniku propagácie a reklamy, manažérske činnosti, vie vyhotoviť účtovné doklady, realizovať platobný styk a viesť obchodnú korešpondenciu, ovláda dva cudzie jazyky. Získa maturitné vysvedčenie a nachádza uplatnenie v štátnom, družstevnom, súkromnom sektore.

**6355 M služby v cestovnom ruchu** Absolvent/-ka je pripravený/-ná vykonávať obchodno-podnikateľské funkcie v oblasti cestovného ruchu. Pozná sortiment služieb, cesty distribúcie, dokáže zostaviť ponuku produktov, aplikovať nástroje marketingu v cestovných kanceláriách, cestovných agentúrach, kúpeľných a informačných centrách. Ovláda dva cudzie jazyky, získa maturitné vysvedčenie.

**6442 K obchodný pracovník, 6442 K obchodná pracovníčka** Absolvent/-ka má vedomosti o nákupe a predaji výrobkov a služieb, ovláda zásady reklamačného poriadku, právne predpisy z obchodu, pozná práce spojené s objednávaním a prebierkou tovaru, jeho uskladnením a predajom. Získa maturitné vysvedčenie a výučný list. Pracovné uplatnenie je v oblasti obchodno-prevádzkových funkcií v obchode. Odbor je zaradený do duálneho vzdelávania.

**6463 K kozmetik - vizážista, 6463 K kozmetička - vizážistka** Absolvent/-ka má poznatky o zložení kozmetických prípravkov, ovláda technologické postupy pri ošetrovaní pleti a líčení, vie poskytnúť poradenské služby. Získa maturitné vysvedčenie a výučný list, uplatnenie v kozmetických salónoch.

**Učebné odbory: *3-ročné,*** *absolvent/-ka získa vysvedčenie o záverečnej skúške a výučný list. Môže sa zamestnať alebo pokračovať v nadstavbovom štúdiu.*

**2964 H cukrár, 2964 H cukrárka** Absolvent/-ka ovláda výrobu cukrárenských výrobkov: normovanie a prípravu surovín, výrobu podľa technologických receptúr, dohotovenie výrobkov. Práca v potravinárstve.

**6444 K čašník, 6444 K servírka** Absolvent/-ka dokáže vykonávať kvalifikovanú činnosť v obsluhe. Vie podávať informácie o jedlách a nápojoch, pripraviť základné druhy miešaných nápojov, káv, ovláda základy prípravy pokrmov, komunikáciu s hosťom. Možnosť duálneho vzdelávania a prípravy v odbore.

**6445 K kuchár, 6445 K kuchárka** Absolvent/-ka ovláda práce spojené s prípravou bežných a náročných jedál, vie ošetrovať a skladovať potraviny, zostaviť jedálny lístok, vie vykonávať výpočty pri kalkulácii jedál a nápojov, účtovať objednávky. Práca v reštauračných a hotelových zariadeniach. Možnosť duálneho vzdelávania a prípravy v odbore.

**6456 H kaderník, 6456 H kaderníčka** Absolvent/-ka ovláda práce spojené s tvorbou jednoduchého a náročného dámskeho a pánskeho účesu, techniky strihania, technologické postupy pri farbení, melírovaní a preparácie vlasov, poskytovanie poradenstva.

**6481 H skladový operátor** Absolvent/-ka ovláda činnosti v skladových a obchodných prevádzkach, prácu s obalmi, systém ukladania tovaru, uskladnenie tovaru, spôsob nakládky a vykládky, uplatnenie vo veľkoskladoch a logistických centrách. Duálne vzdelávanie a príprava v odbore.

**6488 H pracovník v gastronómii, 6488 H pracovníčka v gastronómii** Absolvent/-ka ovláda práce spojené s jednoduchou, zložitou obsluhou a slávnostným stolovaním. Pozná suroviny, nápoje a technológiu ich výroby, zásady uplatňovania gastronomických pravidiel, pripravuje jedlá podľa gastronomických pravidiel a moderných trendov. Je schopný samostatne pracovať v oblasti spoločného stravovania a v ubytovacích zariadeniach rodinného typu.